РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 17
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 28.06.2023 г.

Днес, 28.06.2023 г., сряда, от 10,30 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ:  Стефан Гроздев
                                                                         ЧЛЕНОВЕ:  Йордан Стоев
                                                                                              Олга Керелска 
                                                                                              Стефан Петров
                                                                                              Огнян Дамянов
                                                                                              Боян Новански

   От администрацията на ВСС присъстваха: Стефка Инджова - директор на дирекция „УССВ“, Мая Атанасова – началник отдел „Управление на собствеността“ и Диана Стоянова - главен експерт - юрисконсулт в дирекция „Правна“.
	На обсъждането по т. 5 присъстваха Димитър Ненов – директор на дирекция „Правна“, Даниела Генадиева – главен експерт – юрисконсулт в звено „Процесуално представителство и нормативна дейност“, дирекция „Правна“ и инж. Минчо Стаев – главен експерт в отдел „Инвестиции и строителство“, дирекция „УССВ“.

	- Управление на собствеността:

1.ОТНОСНО:Изпълнение на решение по т.6.5 от протокол № 11 от заседание на комисия „Управление на собствеността“ към Пленума на Висшия съдебен съвет, проведено на 26.04.2022 г. 
Приложение: Доклад от Мая Атанасова - началник отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

1.1. ПРИЕМА доклада от Мая Атанасова – началник отдел „Управление на собствеността“, дирекция „Управление на собствеността на съдебната власт“ в АВСС.	
1.2. ВЪЗЛАГА на дирекция „Управление на собствеността на съдебната власт“ да подготви и изпрати необходимата документация чрез главен секретар на ВСС до дирекция „Правна“, отдел „Обществени поръчки“ за сключване на договор с инж. Зоя Славова, правоспособно лице, съгласно заповед № РД–15–217/06.12.2021 г. на изпълнителния директор на Агенцията по геодезия, картография и кадастър, с партиден № 3346, за извършване на геодезическо заснемане на помещенията, ползвани от Районен съд – Бургас в сградата, находяща се в гр. Бургас, ул. „Жени Патева“ № 1 и изготвяне на проект за изменение на кадастралната карта.

2.ОТНОСНО:Проект на решение за упълномощаване на представляващия Висшия съдебен съвет да подпише договор с кмета на община Ямбол за безвъзмездно предоставяне за управление на ВСС на имот - частна общинска собственост, находящ се в гр. Ямбол, ул. „Александър Стамболийски“ № 4.		
Приложение: Доклад от Стоян Димитров - главен експерт - юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

2.1. ПРИЕМА доклада на Стоян Димитров - главен експерт - юрист в отдел „Управление на собствеността“, дирекция „УССВ“.
2.2. ПРЕДЛАГА на Пленума на Висшия съдебен съвет да вземе следното решение: 
1. УПЪЛНОМОЩАВА представляващия Висшия съдебен съвет да подпише договор за временно и безвъзмездно предоставяне за управление на Висшия съдебен съвет на имот - частна общинска собственост, представляващ застроен поземлен имот с идентификатор 87374.537.71, с площ от 424.00 кв.м., по КК и КР на гр. Ямбол, ведно с построената в имота двуетажна административна сграда с идентификатор 87374.537.71.1, със застроена площ 258.00 кв.м., и разгъната застроена площ 767.00 кв.м., в това число сутерен с площ от 164.50 кв.м., актуван с АОС № 2216/12.07.2018 г. находящ се в гр. Ямбол, ул. „Александър Стамболийски“ № 4, за нуждите на Административен съд – Ямбол, за срок от 10 г., считано от 20.08.2023 г.
2.3. ВНАСЯ предложението като редовна точка в следващото редовно заседание на Пленума ВСС. 

3.ОТНОСНО:Писмо от Министерство на правосъдието във връзка с  необходимостта от допълнителни архивни помещения за нуждите на Централна администрация и второстепенните разпоредители с бюджет към министъра на правосъдието.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

3.1. ПРИЕМА, че към настоящия момент не е налице  възможност за предоставяне на допълнителни помещения за архив, за нуждите на Централна администрация и второстепенните разпоредители с бюджет към министъра на правосъдието в сгради, находящи се в гр. София, бул. „Витоша“ № 2 /Съдебна палата/ и ул. „Майор Георги Векилски“ № 2 /ул. „Генерал Столетов“ № 21/, поради липса на помещения с отпаднала необходимост за органите на съдебната власт.
3.2. ВЪЗЛАГА на дирекция „Управление на собствеността на съдебната власт“ към ВСС да изготви писмо до министъра на правосъдието относно липсата на възможност за предоставяне на допълнителни помещения за архив в горепосочените сгради.

4.ОТНОСНО:Проект на решение за допълнение на решение по т. 14 от протокол  № 4/16.02.2023 г. на Пленума на ВСС.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

4.1.ПРЕДЛАГА на Пленума на Висшия съдебен съвет да приеме следното решение:
1. ИЗМЕНЯ И ДОПЪЛВА решение по т. 14 от протокол № 4/16.02.2023 г. на Пленума на ВСС, в частта „За нуждите на Софийски градски съд: Партер Блок 2, включително топла връзка между Блок 1 и Блок 2 и пристройка“, както следва:
Създава се нова точка 14 със следния текст:
„т.14 Помещения № 37 - 17,2 кв.м., № 38 - 18,6 кв.м., № 39 - 14,9 кв.м., № 40 - 15,6 кв.м. - за съдебни секретари.“
2. ИЗПРАЩА решението на административния ръководител на Софийски градски съд, за сведение и изпълнение и на Главния прокурор на Република България, на разпореждане.
4.2. ВНАСЯ предложението като редовна точка в следващото редовно заседание на Пленума на ВСС. 

-	Разни:

5.ОТНОСНО: Доклад от Димитър Ненов – директор на дирекция „Правна“ в АВСС относно Решение по т. 6.3 от протокол № 14 от заседание на Комисия „Управление на собствеността“ към Пленума на ВСС, проведено на 10.05.2023 г.

	След проведеното обсъждане, 

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

5.1.ОТЛАГА вземането на решение по т. 5 от настоящия дневен ред за следващото заседание на Комисия „Управление на собствеността“ към Пленума на ВСС, насрочено за 05.07.2023 г.

5.2.ВЪЗЛАГА на дирекция „Правна“ да подготви проекти на искови молби по т. I и т. II от доклада на директора на дирекция „Правна“ в АВСС за заседанието на Комисията, насрочено за 05.07.2023 г.

ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/
                                              СТЕФАН ГРОЗДЕВ